โรนัลโดติดโควิด! หุ้นสโมสรยูเวนตุสตกทันที -7% สัญญาณ Wave 2 ในยุโรปยังคงน่าเป็นห่วง? - FINNOMENA
สมาคมฟุตบอลโปรตุเกสได้ออกมายืนยันว่า คริสเตียโน โรนัลโด ศูนย์หน้าวัย 35 ปีจากสโมสรยูเวนตุสตรวจพบว่าติดเชื้อไวรัสโควิด-19 (แต่ยังไม่แสดงอาการ) ทำให้เจ้าตัวต้องทำการกักตัวเและจะต้องชวดการแข่งขัน Nations League กับทางสวีเดนในอาทิตย์นี้
14 ต.ค. 2563

สมาคมฟุตบอลโปรตุเกสได้ออกมายืนยันว่า คริสเตียโน โรนัลโด ศูนย์หน้าวัย 35 ปีจากสโมสรยูเวนตุสตรวจพบว่าติดเชื้อไวรัสโควิด-19 (แต่ยังไม่แสดงอาการ) ทำให้เจ้าตัวต้องทำการกักตัวเและจะต้องชวดการแข่งขัน Nations League กับทางสวีเดนในอาทิตย์นี้
เบื้องต้นทางทีมเชื่อว่าโรนัลโด อาจติดไวรัสโควิดมาจากเกมส์ที่ทีมชาติโปรตุเกสเพิ่งเตะกับทีมชาติฝรั่งเศสไปเมื่อวันอาทิตย์ที่ 11 ตุลาคมที่ผ่านมา แต่ตอนนี้ผลตรวจของนักกีฬาเพื่อนร่วมทีมชาติโปรตุเกสคนอื่นๆยังไม่พบว่ามีใครคนอื่นติดเชื้อไวรัสโควิด
หลังจากที่ข่าวนี้ออกมาในคืนนี้ ราคาหุ้นสโมสรยูเวนตุสโดนเทขายทันที -7% ลงมาจากราคา 0.77 ยูโรต่อหุ้น ลงมาเหลือ 0.72 ยูโรต่อหุ้น เพราะแน่นอนว่าสุขภาพร่างกายของโรนัลโดนั้นจะมีผลกระทบต่อผลงานของสโมสรอย่างแน่นอน
อีกทั้งผลการติดเชื้อในครั้งนี้นั้นก็เป็นอีกสัญญาณที่น่าเป็นห่วงของการระบาด Wave 2 ในยุโรป
ฝรั่งเศสยังเป็นประเทศที่มีผู้ติดเชื้อต่อวันสูงที่สุดในยุโรปที่ 43,663 คนต่อวันล่าสุด ทำให้ไม่แปลกใจที่ทางโรนัลโดอาจจะติดเชื้อมาจากนัดที่ลงแข่งกับทีมชาติฝรั่งเศสจริงๆ
ทางด้านสหราชอาณาจักร และเยอรมันเป็นอีกสองประเทศที่น่าเป็นห่วงที่มีผู้ติดเชื้อรายวันอยู่ที่ 14,000 และ 6500 คนต่อวันตามลำดับ และทวีปยุโรปกำลังกลายเป็นอีกทวีปที่มีความเสี่ยงมากๆ
ที่มา : #ทันโลกกับTraderKP https://www.facebook.com/OilTraderKP/posts/641258183094195
แท็ก:
แชร์บทความ: